Grigor Gatchev – A Weblog » Blog Archive » Паре ке ми даеш…
« Apibot 0.40
И още „опорни точки“ »
… маймун ке се сторам.
Бях решил да не коментирам в блога си Николай Бареков и партията му, „България без цензура“. Обсъждал съм тук какви ли не ….. (да си спестя изричността). Чак такова ….. обаче не съм, и не искам. Пък и според мен човек, който не разбира кой и как стои зад това мероприятие, е политически неграмотен. Да не разбираш, че „България без цензура“ би трябвало да значи нещо различно от „Делян Пеевски без спирачки“, за мен е непростима наивност.
Преля ми чашата изявлението на Росен Петров в ефир, че отивал в партията му. Движен от честта си на журналист и офицер. Ако бях журналист или офицер, било дори офицер от ДС, сигурно след тези думи щях да се застрелям. Подобно петно върху професията не се отмива за един човешки живот.
До този момент не съм чул реакция на офицерите – сигурно още не могат да повярват на очите и ушите си. Доста журналисти обаче вече реагираха. Предлагам част от най-възпитаните реакции:
Нери Терзиева: „Още двама скоро ще научат, че телевизионният рейтинг не е равен на партийния…“
Венелин Петков: „Операция ГНУС. По-долнопробно нещо не бях гледал по никоя телевизия.“ И „Този път позорът Росен Петров. Колко позор още трябва да изтърпим???? Айде някой да ме убеди, че има смисъл, ако може. Щото и най-безнадеждният оптимизъм си има някакви граници.“
Миролюба Бенатова: „Не гледах. Но съм щастлива, че си тръгнах от бтв преди този момент, който приятелите, на чиято преценка вярвам, наричат СРАМ.“
Асен Григоров: „Някаква криза на средната възраст у телевизионните водещи? Джей Лено поне си си купуваше поршета и ферарита.“
Стефан А. Щерев: „Невероятно, но факт: Следващата седмица Юнал Лютфи ще гостува в “Нека говорят” и Росен ще приеме исляма в ефир.“
Деница Сачева: „България – държавата, в която телевизиите членуват в партии.“
Владимир Каролев: „Опааа, Росен Петров, понеже дядо му бил убит преди 1944, заради леви убеждения, напускал БТВ и отивал в партията на Бареков. А защо не в БСП? Ех, мъни, мъни, мъни… и болезнено тщеславие…“
Радо Тушев: „Етичен кодекс на българския журналист – кура ми! Това беше грозно показно колко струват българските медии. На изхода от най-влиятелната медия в България като армаган на изпроводяк да получиш безконтролен ефир, в който по най-грозен начин да се изплюеш в лицето на всички качествени журналисти – твои колеги, които доскоро едва намираха мотивация да си вършат работата с достойнство в бтв. Срам!“
Галя Горанова: „Росен Петров чете в ефир декларация как официално се влива в Цензурата в името на кръвта на двамата си дядовци! Няма нищо по-уродливо от платената патриотарщина!“
Самото изявление беше едно от най-бездарните театрални представления, които съм виждал. Честно казано, очаквах човек с школовка на сценарист да направи нещо по-добро. Но… колкото платено, за толкова направено. Нищо, че по слухове Пеевски вече реално притежава бТВ (което обяснява реакцията на Радо Тушев). Не е като да няма пари, и не е като да не е готов да даде колкото е нужно за повече власт. Ако не вярвате, погледнете Бареков…
Откъде съм убеден, че е платено ли? Преди седмица научих, че един познат ми каза, че е станал съучредител на партията на Бареков. Сигурно физиономията ми се е променила много странно, защото той се усмихна извинително: „Извинявай, ама при двеста лева пенсия шейсет лева за няколко часа не са малко пари…“ И не е единственият. Не съм чул някой някога да е подкрепил Бареков за нещо без заплащане – от „протестиращите“ с него пред дома на Бойко Борисов, та до „подкрепящите“ го по предавания. Не очаквам подобно нещо да се случи и занапред.
Политически наивници обаче много. И когато някой ги излъже усмихнато в очите, че се бори за каквото всички виждат, че е нужно, някои може и да повярват. Пиша този запис, за да ги предупредя. В името на това да спестя един ден кръвта на децата си, които ще са принудени да отвоюват България от Делян Пеевски и наследниците му.
Помните ли изборите от 2008 г.? Тогава медиите (а и Интернет) бяха наводнени от реклами „Гласуваш за Бойко – получаваш Костов“. Е, не се оказа вярно – нашенският Батман даде думата единствено на себе си. За сметка на това пък се оказа вярно „Гласуваш за Станишев – получаваш Пеевски“. Което все пак е по-добрият вариант – да гласуваш за Цензурата, както любовно наричат тази партия повечето журналисти, си означава да гласуваш направо за Пеевски.
This entry was posted on Monday, February 10th, 2014 at 10:04 am	and is filed under Politics. You can follow any responses to this entry through the RSS 2.0 feed. You can leave a response, or trackback from your own site.
20 Responses to 'Паре ке ми даеш…'
Честно казано си мисля, че държавата ни тряба да се отвоюва – дали от комунистите или от Пеевски и компания не мисля, че има значение. Но твоят приятел замислял ли се е откъде идват тези 60 лева? Кой му ги дава и от кой са откраднати?
Страната ни трябва да се отвоюва – дали от комуниситите или от Пеевски и компания няма значение. Радвам се на протестите, но просто са малко хора…
Този твой приятел замислял ли се е тези 60 лева кой, как и откъде са дошли?
Само веднъж слушах Бареков, за около десет минути, и наистина ме хвана срам, че съм българин. Да не ви казвам, че сме отраснали пък с този Росен в едно и също населено място… Ох… Обаче, един високопоставен, макар и в близкото минало американски генерал, на САЩ, не присъства току-така случайно на едно и също нещо с Бареков. Отвратително, ама наистина отвратително. Какво казва Вашингтон сега, ей го, това е нашият човек, него слушайте:
http://www.google.bg/search?hl=bg&source=hp&q=%D0%A3%D0%B5%D1%81%D0%BB%D0%B8+%D0%9A%D0%BB%D0%B0%D1%80%D0%BA+%D0%91%D0%B0%D1%80%D0%B5%D0%BA%D0%BE%D0%B2&gbv=1&oq=%D0%A3%D0%B5%D1%81%D0%BB%D0%B8+%D0%9A%D0%BB%D0%B0%D1%80%D0%BA+%D0%91%D0%B0%D1%80%D0%B5%D0%BA%D0%BE%D0%B2&gs_l=heirloom-hp.3…3532.8157.0.8594.19.6.0.13.13.0.94.439.6.6.0….0…1ac.1.34.heirloom-hp..8.11.470.hBePksqMi1w
@Спиро: Уви, гладните и бедни хора мислят със стомаха си.
@Кирил: Уви, същото.
@Виктор: И аз нямам представа кой е измамил Уесли Кларк, че Бареков има каквото и да е общос народа или демокрацията. Но очевидно е успял.
@Иван: Вече си мисля, че има и по-гнусно от „Гласуваш за Станишев – получаваш Пеевски“. И то е „Гласуваш за Пеевски – получаваш Бареков“.
Просто се пообърках и имам два поста. Но мисля, че се въртим в затворен крът – политиците ни правят каквото си искат и ни ограбват, защото не надигаме глас. Не надигаме глас, защото депутатите са ни ограбили и мислим със стомаха си. Просто не виждам как може да се променят нещата.
Какво има да умуваме, туй било-онуй било. Замислял ли се е оня човек откъде идват парите, кой бил излъгал американския генерал…
Григор го е казал още с първото изречение. То важи за всички хора, по цял всят, откак свят светува.
Друго си мисля аз. Защо, по дяволите, от какъв зор свестни хова гледате такава телевизия, която излъчва този Росен, Слави, Бареков и все остальная…
@Кирил: Ще добавя и още един порочен кръг – от тая мизерия хора непрекъснато поумняват, но като видят на какъв хал са главите на останалите, поемат през Терминал 2.
@Симеон В. Лично аз отдавна вече само чета за нея в Интернет.
Някак не ми се вярва, че Уесли Кларк е толкова наивен, че току-така да го мамят. По-скоро бих допуснал, че американският генерал си следва политиката, която в случая му диктува да подкрепи този образ безподобен. А между другото, от актуалните ни сега така наречени политици може би единствено Сергей Сатанишев и Барбареков да не са били членове на БКП. 🙂 За Сидеров не помня…
Никой не го е мамил, бе човек. Просто са му покрили тарифата. Възможно е, като е разбрал какви са, да я е учетворил, примерно. Хората обаче плащат.
@Симеон В.: Какви времена доживяхме… Бареков да привлича американски генерали и те да се притичват в НДК “Людмила Живкова”. Който прочее не знае, аз си спомням още, визуален спомен имам, че на колонките на спирките на градския транспорт пишеше “НДК “Людмила Живкова”, за спирката при НДК. Излиза, че и от американски генерал става маймун. 🙂 Ама много да не говоря, че знам ли аз срещу колко ставам маймун… Ама не, глупости, не ставам и туй то, страх ме е даже тото да пусна, че ако улуча някой милион, ще се изприщя от притеснение и ще трябва да напусна общинския апартамент, пък местене, пък прокарване на жици, мани…
@Виктор – пенсионираният генерал участва във фондация в която участва и П. Стоянов, и там е практика разни бивши да участват срещу заплащане в разни мероприятия. Ако някой някого е хлъзнал това е П. Стоянов, а и този генерал не е взимал никакво дейно участие, само е присъствал
“…че знам ли аз срещу колко ставам маймун…”
Не знаеш, защото досега не си имал случай. Но можеш със въображението си да стигнеш до някаква цифра. Just in case, ако Бареков те покани за министър, да речем. Дори можеш да си избереш кое министерство ти е на сърце.
Майтапа се, бе Уили. Мъча се и аз да те разсмея както ти ме разсмя с доводите си защо не пускаш тото.
Знаете ли кое е най-лошото в тази ситуация? Ами това, че “гнусливите” след три месеца ще разберат, че гнусливостта им не впечатлява никого и именно такива като Бареков ще спечелят повече гласове на изборите.
Вижте какво не си мислете, че американците са някакви ангели, те са хора и си гледат интереса. Този генерал идва да подкрепи Бареков, защото вторият има шанс да вземе властта и ако това стане ще имат „приятел“. Американците и в Ирак, и в Афганистан показаха как да се разруши една държава във всяко едно отношение. Има много случаи когато американците си сътрудничат с брутални диктатори, стига да им изнася.
Така, че за генерала – естествено, че ще подкрепи Бареков – корумпиран и безморален човек като него винаги е добре за политик – „пари ке му дадът… маймун ке се стори“.
И като се замисля, привържениците на Бареков и Бареков нямат голяма разлика в манталитета, а само в успеха…
February 13th, 2014 at 3:27 am
Вчера намерих запис от предаването, и си наложих да го изгледам целия- някъде около 20 мин.
Да ме прощава Григор за изразите, но това, което видях си беше гнусно гей-порно! Тия двамата с такъв финес си правеха взаимно словесно фелацио, че чак ми се доповръща!
Ако тия две креатури утре се докопат до някаква власт, а като гледам и слушам, много май са готови да им я дадат, ще ме принудят на дърти години с жена ми да хващаме и ние някой самолет от терминал 2, еднопосочно…
February 13th, 2014 at 4:25 am
Кирил: И най-дебелият задник не може да предложи площ за лизане за твърде много езици. С извинение за израза.
@Олег: Колко ще са готови да им я дадат зависи от нас… И уви, и аз съм на същото мнение за Терминал 2. Нямам думи да опиша колко ще ми е тъжно за страната и приятелите ми, но просто и аз съм жив човек и имам право да ми свърши търпението.